Merenye – Wikipédia
Merenye egy község Baranya megyében, a Szigetvári járásban.
Polgármester Verkman István (független)[1]
Népsűrűség 17,21 fő/km²
é. sz. 46° 04′ 14″, k. h. 17° 41′ 55″46.07054, 17.6987Koordináták: é. sz. 46° 04′ 14″, k. h. 17° 41′ 55″46.07054, 17.6987
A Wikimédia Commons tartalmaz Merenye témájú médiaállományokat.
Ez a szócikk Merenyéről szól. Hasonló címmel lásd még: Zalamerenye.
Nem tévesztendő össze a következővel: Mernye.
Szigetvártól kissé északnyugatra, Nagydobsza és Tótszentgyörgy között fekvő zsáktelepülés.
Merenye valószínűleg az Árpád-kor óta lakott hely lehetett, nevét az oklevelek 1192-ben már említették. 1417-ben a budai káptalan birtokának írták, később a Batthyány, a gróf Széchenyi család, majd Festetics Imre volt birtokosa. Az 1571 évi adólajstrom nevét Merene alakban írta. Merenyét a 17. század végére a környék legnagyobb lélekszámú községeként tartották számon.
A 2011-es népszámlálás során a lakosok 72,6%-a magyarnak, 1,9% cigánynak, 0,4% horvátnak, 1,5% németnek mondta magát (26,6% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 38,4%, református 16,3%, felekezeten kívüli 8,4% (36,9% nem nyilatkozott).[3]
Református temploma - 1781-ben épült.
A '60-as években egy völgyzáró gát építésével egy 212 katasztrális hold területű víztározót létesítettek a Gyöngyösön, öntözési célokra. Eredeti térfogata 3 200 000 köbméter, átlagos mélysége 2,6 méter.[4] Jelenleg csak halastóként használatos.
↑ [valasztas.hu/dyn/onk14/szavossz/hu/M02/T178/tjk.html Merenye települési választás eredményei] (magyar nyelven) (html). Nemzeti Választási Iroda, 2014. október 12. (Hozzáférés: 2016. január 21.)
↑ Merenye Helységnévtár
Merenye az utazom.com honlapján
A lap eredeti címe: „https://hu.wikipedia.org/w/index.php?title=Merenye&oldid=21484961”